text: Borgere samarbejder om at sætte en stopper for indbrud 
  30 marts 2016 kl. 13.58
  Fem grundejerforeninger i Vejle vil nu sammen forsøge at forhindre indbrud. De skal bl.a. sende besked til hinanden, hvis de ser noget mistænkeligt.
  Omkring 1000 hustande i den sydlige del af  Vejle føler sig så meget plaget af indbrud, så de nu vil etablere et tæt samarbejde, der skal forebygge flere indbrud.
  Flere af de fem grundejerforeninger har allerede et samarbejde med deres egne beboere, men nu vil de forsøge at samle hele områdets beboere.
  Det er Grønlandsvejens Netværk, der har taget initiativet til tryghed- og indbrudsprojektet, der både omfatter villaer og rækkehuse i Løget- kvarteret i Vejle.
  Mødet onsdag er et opstartsmøde hvor Sydøstjyllands Politi også vil komme og fortælle mere om, hvordan indbrud kan forebygges ved fælles hjælp.
  Sydøstjyllands Politi har lavet en video, hvor de giver god råd til, hvordan du kan sikre din bolig. Se den her.
  
  